
Cântecul potirului 
poezie [| ] 


de Nichifor Crainic [Nichifor_Crainic ] 


2009-03-17 | | Înscris în bibliotecă de radun gabor 


Când holda tăiată de seceri fu gata 
Bunicul şi tata 

Lăsară o chită de spice în picioare 
Legând-o cucernic cu fir de cicoare; 
Iar spicele-n soare sclipeau mătăsos 
Să-nchipuie barba lui Domnu Hristos. 


Când pâinea-n cuptor semăna cu arama, 
Bunica şi mama 

Scoţând-o sfielnic cu semnele crucii, 
Purtau parcă moaşte cinstite şi lucii 

Ca pâinea, dând abur cu dulce miros, 
Părea ca e barba lui Domnu Hristos. 


Şi iată potirul la gură te-aduce, 

Iisuse Hristoase, tu jertfă pe cruce, 
Hrăneşte-mă mamă de sfânt Dumnezeu. 
Ca bobul în spice şi mustu-n ciorchine 
Eşti totul în toate şi toate prin tine, 

Tu pâinea de-a pururi a neamului meu. 


Din coarda de viță ce-nfăşură crama 

Bunica şi mama 

Mi-au rupt un ciorchine, spunându-mi povestea; 
Copile, grăiră, broboanele-acestea 

Sunt lacrimi de mamă vărsate prinos 

La casnele Domnului nostru Hristos. 


Apoi, când culesul de struguri fu gata, 
Bunicul şi tata 

In joc de călcâie jucând nestemate 

Ce lasă ca rana şiroaie-nspumate, 
Copile, grăiră, e must sângeros 

Din inima Domnului nostru Hristos. 


Şi iată potirul la gură te-aduce, 
Iisuse Hristoase, Tu jertfă pe cruce; 
Adapă-mă, sevă de sfânt Dumnezeu. 


Ca bobul în spice şi mustu-n ciorchine 
Eşti totul în toate şi toate prin tine, 
Tu, vinul de-a pururi al neamului meu. 


Podgorii bogate şi lanuri mănoase, 
Pământul acesta, Iisuse Hristoase, 

E raiul în care ne-a vrut Dumnezeu. 
Priveşte-te-n vie şi vezi-te-n grâne 

Şi sângeră-n struguri şi frânge-te-n păine, 
Tu, viață de-a pururi a neamului meu. 


De profundis 


poezie [| ] 


de Nichifor Crainic [Nichifor_Crainic ] 


2007-11-10 | | Înscris în bibliotecă de George Paşa 


Străbunii mei din vremuri legendare, 
Al vostru suflet de umili țărani 

A dormitat sub secolii tirani 

Ca sub un greu de lespezi funerare. 


Dar din adâncul miilor de ani, 

Tot ce-a mocnit în voi - frumos şi mare - 
lrumpe-n mine ca o-nvâlvorare 

Spre ceru-ncins în zboruri de vultani, 


In sânge mi-arde dorul vostru scris; 
Urcaţi, prin mine, către biruință, 
Şi-aşa, cum ale voastre toate mi-s, 


Vă răzbunaţi, că-n tânăra-mi ființă 
A pâlpâit lumina unui vis 
Şi s-a zbătut suprema năzuință 


Vecernie 
poezie [| ] 


de Nichifor Crainic [Nichifor_Crainic ] 


2009-03-17 | | Înscris în bibliotecă de radun gabor 


Pe-aici, în sus, e schitul la capăt de colnic. 
L-a zugrăvit pe vremuri Ilarion cel drept 
Cu sfinți între stergare de galben borangic 
Şi sfinte-mpodobite cu icusari pe piept. 


Auzi, un clopot mişcă vazduhul peste munţi 
Şi se bolteşte-n sunet cât cerul de margean 
De dincolo de lume te-ndeamnă să renunti 
O taină fără de moarte la veacul pământean. 


Vom asculta din strană vecernia-n sobor 
Când intră-n schit odată cu pasul serii lent 
În murmure ca zvonul albinelor în zbor 
Năluci călătorite din Vechiul Testament. 


Cu aur pe odăjdii, înbălsămaţii tei 

Vor îngina soborul prin geamurile mici. 
Eu recita-voi psalmul sublim 103, 

Iar tu Lumina lină m-as bucura să zici. 


Când, la sfârşitul slujbei, vom săruta sfios 
Argintul sfintei scoarțe de Evangheliar, 
Ne va părea o clipă că ne-a zărit Hristos, 
Mişcând încet perdeaua intrării în altar. 


Rugăciunea din amurg 
poezie [| ] 


de Nichifor Crainic [Nichifor_Crainic ] 


2009-03-17 | | Înscris în bibliotecă de radun gabor 


Mă rog şi pentru viii şi pentru morții mei. 
Tot una-mi sunt acuma părtaşii şi duşmanii, 
Cu ei deopotrivă mi-am sfărâmat eu anii, 
Şi dragostea şi vrajba le-am împărțit cu ei. 


Pe morți în rugăciunea de seară mi-i culeg. 
Acestia sunt, Doamne, iar eu printre morminte. 
Au fost în ei avânturi şi-au fost şi pogorăminte. 
Putin în fiecare, în toți am fost întreg. 


De viforele vieţii ei sunt acum deşerți, 

Dar dragostea, dar vrajba, din toate ce rămâne? 
Zdrobita rugaciune la mila ta, Stăpâne, 

Sunt şi eu printre morţii rugându-mă să-i ierți. 


Şi adunându-mi viii, la mila ta recurg, 

Când crugul alb al zilei pământul încunună: 
Tu dă-le, Doamne, dă-le cu toată mâna bună 
Tarzia-nţelepciune din tristul meu amurg. 


Amiaza 
poezie [| ] 


de Nichifor Crainic [Nichifor_Crainic ] 


2007-10-12 | | Înscris în bibliotecă de Rugescu Ioana Adina 


Din zorii dimineţii şi până adineauri 
Se-nveseli văzduhul de ştrengării de grauri, 
Şi ciocârlii în aer văzui cum îndoiesc 

Din cântece şi sboruri frânturi de arabesc. 
Şi grânele, mişcate de mâni aeriene, 

Îşi clătinau comoara şi mii de buruiene 

Cu spicele de aur cântară-n simfonie ... 
Acum din cer apasă o grea monotonie. 
Le-a înnecat pe toate o linişte profundă, 
Deşerturile zării lumina le inundă. 
Colinele-albăstrite şi-nvinse de dogoare 
Molatica lor lene şi-o trândăvesc la soare. 
Sorbind nemărginirii visări de raze pline, 
Dorm toate-acum, - e clipa uitărilor de sine. 
În aerul ce fierbe în unde săltăreţe, 


Din repezi tot mai repezi, din crețe tot mai crete, 
Se risipeşte parcă tot sufletul naturii 

Topit de ne-ndurarea luminii şi-a căldurii. 

Ca din fântâni ascunse în tainițele firii 

Curg slobode pe lume tăcerile-adormirii 

Şi-n greaua lor năvală treptat au aiurit 
Vieaţa-mprăştiată în largul nesfârşit. 


Prinos 
poezie [| ] 


de Nichifor Crainic [Nichifor_Crainic ] 


2009-01-26 | | Înscris în bibliotecă de Murza Narcis Ioel 


Întâiul gând Ți se cuvine Ţie, 

Putere creatoare, 

Tu care faci din patimi poezie 

Cum zămisleşti din mlaştini stătătoare 
O candelă de nufăr argintie, 

Din care-şi urcă flăcările line 
Feştilele de galbene stamine. 


Întâiul dor Ţi se cuvine Ţie, 

Întâiul dor de-a mă desface-n soare 

Sub auria razelor ninsoare 

Ca floarea unui crin 

Când mugurul se sparge, de frumuseţe plin. 


Întâiul cânt Ţi se cuvine Ție, 

Întâiul cânt cu care - şoptit pe jumătate, 

Ca un spin de boare ce-n ramuri se destramă - 
M-a uluit în poala de ierburi aromate 

Natura mamă. 


Întâiul imn i se cuvine Ţie, 
Putere creatoare - 

E-n el credința din copilărie 
Şi-o inimă tremurătoare 


Trup de fum 


poezie [| ] 


de Nichifor Crainic [Nichifor_Crainic ] 


2007-10-12 | | Înscris în bibliotecă de Rugescu Ioana Adina 


Dintr-o pânză străvezie 
De păianjen vreau să-ţi fac 
Un aerian hamac, 
Plutitoare să te ţie 

Între vârfuri de copac. 


Somn în leagăn să-ți prelingă 
Greieruşii câmpeneşti, 

Praf de lună să te ningă, 
Mâna mea să nu te-atingă 

Să nu mi-te veştejeşti. 


Către tine doar să suie 
Gândul vis şi gândul viu, 
Trup de fum trandafiriu, 
Între ce e şi ce nu e 

Că te am — atât să ştiu. 


Paradisul posibil 


Paradisul posibil 


Genialitatea e apropiata adesea de copilarie. O anumita puritate estetica, o anumita naivitate, care 
e uneori incredere in orice, dar mai ales incredere in propria-i misiune, o anumita predominare a instinctelor 
originare, o anumita spontaneitate proaspata si luminoasa apropie geniul de copil. Despre el se spune, nu 
fara dreptate, ca izbuteste sa se pastreze pana la sfarsit in aureola frageda a prunciei. Cu toata multipla si 
uimitoarea sa inteligenta, Goethe facea contemporanilor impresia unui copil batran. Viata lui Mozart pare o 
tainica intrupare a ideii acesteia. Muzica lui e imaginea melodica a unei gingasii si a unei fragezimi ce nu 
cunoaste batranetea. Sugerata de aceasta apropiere, exista chiar incercarea interesanta, dar fara sorti de 


izbanda, de a lamuri originea artei prin analogia cu jocul copiilor. 


Pe de alta parte, Evanghelia aseamana sfintenia cu copilaria. Mantuitorul face din prunc masura 
omului desavarsit. Nu pruncul trebuie sa ne urmeze pe noi, ci noi trebuie sa-l imitam pentru a cuceri 


imparatia cerurilor. 


Astfel, din domeniile deosebite ale artei si ale religiei, valorile supreme care sunt genialitatea si 
sfintenia converg in asemanarea cu copilaria ca intr-un punct de sprijin imanent, precum finalitatea lor se 
aduna in aspiratia catre transcendent. Genialitatea e o valoare naturala, sfintenia e o valoare supranaturala; 


si totusi, amandoua sunt considerate ca inganandu-se in mugurul feciorelnic al copilariei. 


Punctul acestei coincidente firesti e de o mare insemnatate pentru noi, care ne-am propus sa 
aratam ca intelesul cel mai inalt al creatiilor omenesti zace in sentimentul fundamental, pe care l-am numit 
nostalgia paradisului. Ce este oare copilaria decat imaginea vie a raiului pierdut si sugestia fara prihana a 
raiului viitor? Omenirea intreaga ii aseamana pe copii cu ingerii. Pictorii lumii, cand vor sa zugraveasca fiinte 
ceresti, iau chipul pruncilor si il intraripeaza. Muzica sferelor divine e asemanata cu glasurile lor. Aproape toti 


scriitorii isi evoca propria copilarie cu nostalgia unui rai pierdut. Cu foarte rare exceptii, poetii si prozatorii 


pun tot ce e mai curat in fiinta omeneasca atunci cand reprezinta figuri de copii in operele lor. Si nu e nevoie 
sa fii artist, e de ajuns sa fii om ca sa-ti amintesti de copilarie ca de un rai pierdut, ca de o stare superioara 
de curatenie, de frumusete si nevinovatie, din care te-ai coborat in viata. Comparand-o cu aceasta stare, 
experienta ulterioara a fiecarui om apare ca o impuritate. Trista poveste a lui Adam se repeta cu fiecare din 
noi, fiindca toti purtam nostalgia personala a unui rai, pe care l-am pierdut. Copilaria ne apare astfel ca o 
tainica supravietuire a paradisului terestru in fiinta omeneasca si totodata ca o indicatie a posibilitatii de a-l 


recuceri in duh! In fata lucrurilor, care implica fie credinta religioasa, fie admiratia estetica, in fata lucrurilor, 


care solicita cea mai dezinteresata bucurie a sufletului nostru pentru a le pretui, nu o data se ridica suspinul 
ca nu mai suntem copii, ca viata ne-a distantat si ne-a instrainat de asemenea lucruri, pipemicindu-ne 


capacitatea credintei sau admiratiei. 


In insasi iubirea noastra pentru copil, instinctul maternitatii, al paternitatii, al fratiei, se lumineaza si 
se largeste de un sens mai inalt, de un sens metafizic al vietii. In leaganul unde doarme sau gangureste un 
nou venit, se dezghioaca sub ochii nostri, din adancimi pe care nu le stapanim, un miracol de puritate si 
candoare din alta lume. Filosoful american Emerson, in minunata-i corespondenta cu Carlyle, vestindu-i 
acestuia nasterea unui copil, il numeste cu o bucurie aproape extatica "mugur de Dumnezeu". Si daca e in 
aceasta lume ceva ce oglindeste in chip firesc dragostea de oameni a lui Dumnezeu, care ploua mila 
cereasca peste buni si peste rai si revarsa lumina peste drepti si peste nedrepti, aceasta e iubirea de copii. 
Un parinte continua sa-si iubeasca odrasla chiar atunci cand ea s-a prabusit in ticalosia vietii si inca mai 
mult atunci. Aceasta iubire indurerata, care trece dincolo de orice motive rationale, e una din tainele adanci 


ale vietii ce nu-si are prototipul decat in iubirea lui Dumnezeu pentru faptura cazuta. Ea e un element 


paradisiac, care continua sub imperiul pacatului. 


Raiul e zona spirituala a iubirii universale. Sub aceasta forma, de perfectiune launtrica a inimii, el ar 
fi posibil chiar in aceasta lume. Copiii nu urasc, ei stiu sa iubeasca. Si iubirea lor cheama iubirea noastra a 
tuturor. Cata lumina din raiul spiritual a mai ramas in fiecare om o poti vedea din atitudinea lui fata de copii. 
Sunt oameni care au oroare de copii. Asemenea oameni sunt monstrii cei mai groaznici, pe care i-a facut 
duhul diabolic al pacatului. De la ei nimic bun nu se mai poate astepta, fiindca urasc ultima ramasita a raiului 
pe pamant. Cei care iubesc copiii pentru copii, dincolo de legatura de sange, dovedesc inca in sufletul lor 
afinitati cu raiul; si pe acest fond de bunatate nativa s-ar putea cladi inca din aceasta viata inceputul 


paradisului ceresc. 


Scriitorul de geniu, care a dat in arta expresia cea mai inalta acestei idei, e Dostoievski. Daca in 
natura genialitatii se pastreaza ceva din puritatea copilariei, arta lui Dostoievski e incomparabil mai mult 
decat aceasta afinitate fireasca. Din ea se ridica viziunea mareata a unei lumi noi, rezidita din sfintenia 


copilariei. 


Exista o arta sacra prin obiectul si prin functia careia ii e de la inceput destinata. Ea se 
conformeaza dogmei Bisericii si simbolismelor ei rituale, a caror expresie hieratica devine. Exista apoi o arta 
religioasa libera, nascuta din spontaneitatea inspiratiei. Caracterul ei dominant reiese atat din obiectul pe 
care si l-a ales sa-l trateze, cat si din felul cum il trateaza. Caci singur obiectul sau tema unei opere nu-i da 
caracterul religios. Dimpotriva, sunt opere a caror nelegiuire rezulta tocmai din contrastul ce te izbeste, 
dintre obiectul religios ce si l-au ales si felul cum e tratat. Arta libera e religioasa prin temperamentul si 
credinta subiectului care o creeaza. Dar afara de arta sacra si de cea religioasa, exista categoria artei ce nu 
are legatura directa cu sfera religioasa propriu-zisa. Si totusi, chiar aceasta arta, cand e realizata in puritatea 
inimii, are un aer oarecum religios. Michelangelo sustine ca arta in general e prin natura ei religioasa. Un 
simplu peisaj sau o natura moarta, care da viata si semnificatie lucrurilor pieritoare, are, precum s-a 
observat, o putere de sugerare a paradisului. Privelistile, arborii, florile, animalele transfigurate in pictura ne 
aduc o vaga adiere de fericire "edenica si o impresie de inedit stralucitor, cum trebuie sa fi avut lucrurile 
iesite din mana Creatorului. Totul atarna aici de acel imponderabil al puritatii sufletesti, al copilariei ce 
persista in geniul plasmuitor. Fie ca straluceste intr-o tema religioasa, fie intr-o tema cu totul indiferenta, 
puritatea, din moment ce exista, are prin ea insasi o semnificatie metafizica si un nimb spiritual de dincolo 


de timp. Apartinand numai esteticii, ea e totusi ca o paralela sensibila a sfinteniei. 


Fireste, arta lui Dostoievski nu e sacra, dar nu e nici indiferenta ca ultima categorie de care am 
vorbit, ci una prin excelenta religioasa. Acest caracter profund respira din problematica spirituala a cartilor 
sale. Ca personalitate omeneasca, Dostoievski e nedesavarsit si are ca putini crestini constiinta 
nedesavarsirii sale morale, precum are in proportii apocaliptice constiinta nedesavarsirii acestei lumi. Afara 
de Dante, poate nici un alt geniu n-a dat nedesavarsirii din viata pamanteasca proportii mai uriase, dar nici o 
imagine mai sublima a desavarsirii posibile. Viziunea artistica a lui Dostoievski e extremista. El s-a definit 
singur ca un "realist fantastic". Intuitia lui strabate de-a dreptul la esential. lar acest esential nu se gaseste in 
ceea ce se numeste justa masura a vietii, ci in extremele ei. Viatu mediocra, cenusie il intereseaza pe 
Cehov, viata de aventura epica pe Gogol, viata de senzatii pe Tolstoi. Dostoievski depaseste epicul exterior 


si psihologicul. 


Fenomenele nu-l intereseaza prin ele insele, fiindca esenta vietii nu sta in fenomene. Ele sunt 
aparitii secundare. Trebuie cautat izvorul lor cel mai adanc. lar acest izvor ascuns, din care galgaie in suflet 
fenomenele psihologice si se revarsa in afara intamplarile si faptele, e spiritul, pe care il vede pana in 


profunzimile abisului, in demonica lui instrainare de Dumnezeu, si pana pe culmile vecinatatii cu Dumnezeu. 


Descoperirea acestui spirit ascuns, focar central din care se improasca in afara amestecatele 
aspecte ale vietii, e tema fundamentala a operei lui Dostoievski. In experienta lui artistica, viata e asezata ca 


intr-o retorta de alchimist si infierbantata la o temperatura maxima, pentru a-i lamuri elementele esentiale. 


Fierul la o temperatura normala are culoarea obisnuita, la temperatura de carbuni suflati cu foalele 
culoare rosie, la temperatura de furnal culoare alba. Pe Dostoievski nu-l intereseaza decat aceasta ultima 
transfigurare a vietii in flacara spiritului. Protagonistii operei sale intrupeaza moduri de existenta concepute 
la extrema limita a naturii umane, adica acolo unde spiritul nostru fuzioneaza, posedat, cu puterile diabolice 
sau, iluminat, cu puterile dumnezeiesti. Prin aceasta fuziune, personajele dostoievskiene, dilatate de 
tensiunea maxima a viziunii sale, capata aspecte neobisnuite, halucinante: sufera deformari, transformari si 
transfigurari de monstri, de demoni si de ingeri in chip de om. Sunt din viata si nu mai sunt din viata. Modul 
ascuns in care se imbina firele a doua planuri de existenta se topeste intr-un echivoc de omenesc si 
neomenesc, de omenesc si supraomenesc. Pe dunga limitei extreme, capetele apar sau strambate in 


caricatura de ranjetul demonic, sau nimbate de lumina sfinteniei. 


Zborul viziunii lui starneste cu o aripa flacarile iadului si cu cealalta boarea paradisului. 


Pana sa fie dincolo de moarte, iadul e aici pe pamant; e balaurul pacatului care devasteaza 
cosmosul nostru sufletesc. Si, fiind in cerul crestin, raiul si-a lasat urmele stralucitoare in aceasta lume si ele 
exista in pofida pacatului. Cand aprofundezi sensul acestei viziuni dostoievskiene, ii descoperi elementele 
esential bizantine. Atat cele negative cat si cele pozitive, personajele sale sunt stilizate dupa modul misticii 
bizantine si, prin aceasta, Dostoievski e in istoria culturii moderne reprezentantul cel mai de seama al 
geniului ortodox. Ortodox nu numai prin atitudinea sa de o neindurata intransigenta fata de catolicism, de 


protestantism si de ateism, dar prin stilul si sensul integral al conceptiei sale despre om si lume. 


Dumnezeu e iubirea, iar rodul acestei iubiri e cosmosul paradisiac. A face parte integranta din acest 
cosmos inseamna a iubi dupa modul dumnezeiesc. Caci a trai e totuna cu a iubi. "Odata, in nesfarsitul 
spatiului si al timpului, zice staretul Zosima, o fiinta duhovniceasca, prin aparitia ei pe pamant, a avut putinta 
sa spuna: "Eu sunt si iubesc. " Pentru aceasta s-a dat viata pamanteasca, pe care omul n-a inteles-o fiindca 
a voit s-o cugete cu propria-i inteligenta in loc s-o iubeasca din toata inima si din tot cugetul. Orgoliul de a 
cugeta viata, opus umilintei de a o trai in iubire, e dupa Dostoievski izvorul iadului din aceasta lume si din 
lumea cealalta. "Eu sunt si iubesc" e lozinca pe care el o ridica in fata formulei lui Descartes: cogito ergo 
sum! Daca afirm ca exist fiindca eu gandesc, atunci cugetarea primeaza, iar viata nu apare decat ca ceva 
secundar si conditionat de cugetarea mea. Si cum eu sunt o fiinta marginita, voi cugeta viata in felul meu si 
fatal ma voi izola de cosmos in orgoliul mintii mele. Astfel vor face si ceilalti, fiindca fiecare isi are 
capacitatea lui, care se deosebeste de aceea a semenilor. Faramitand astfel prin cugetarea individuala 
sensul unic primordial al vietii, am distrus armonia cosmosului spiritual si l-am prabusit in haosul care e 
lumea pacatului. Caci orgoliul izoleaza pe oameni si distruge iubirea. Ce este iadul? - se intreaba 
Dostoievski prin gurastaretului Zosima. "Iadul e durerea de a nu mai putea iubi". Aceasta definitie geniala nu 


se refera la viata de aici, unde cine uraste nu simte suferinta de a nu iubi. Durerea de a nu mai putea iubi e 


tortura sufletului in vesnicie, cand orice putinta de reparatie este exclusa. Daca iadul ar fi foc fizic, pedeapsa 


n-ar fi atat de mare fata de focul spiritual al chinului fara leac din mustrarea eterna. 


In contrast cu flacarile acestui chin se desemneaza armonia iubirii cosmice. Cand spun: "Eu sunt si 
iubesc" totdeodata, aceasta inseamna ca fiinta si iubirea sunt unul si acelasi lucru, identitate care exclude 
spartura dintre cugetare si viata, subordonand-o pe cea din urma capriciului si imperfectiunii celei dintai. 
Identitatea dintre fiinta si iubire exclude izolarea eului care iubeste, obiectul acestei iubiri ramanand intreaga 
existenta cosmica. A iubi totul dupa modul lui Dumnezeu inseamna raiul pe pamant. Dar cum lucrul acesta 
nu se vede in dezordinea haotica a lumii sub pacat, Dostoievski plasmuieste in nuvela Visul, unui om ridicol, 


care e un mare poem filosofic, imaginea paradisului posibil. 


Un om in culmea deznadejdii adoarme cu revolverul pe masa de noapte si viseaza ca s-a sinucis. 
Un geniu necunoscut il scoala din mormant si-l poarta prin spatii stelare pana intr-un taram, care aduce cu 
Arcadia fabuloasa ori cu Edenul biblic. E tara fericitilor. O armonie neschimbata imbratiseaza pe oameni si 
natura cu flora si fauna ei laolalta.- intre om si arbori, intre om si dobitoace e un schimb de graiuri fara 
cuvinte, sunt corespondente vii si intrepatrunderi fluide, ce n-au nevoie sa fie gandite pentru a exista si 
pentru a fi simtite. Intre om si om e o legatura melodioasa, de umilinta tandra si reciproca. Temple si religie 
nu exista, fiindca toti traiesc in comuniune spontana cu marele Tot. Lumea e ea insasi un templu nemarginit. 
lar oamenii "copii ai soarelui", copii ai soarelui lor - oh! cat erau de frumosi! Niciodata pamantul nostru nu 
vazuse atata frumusete la om. Abia la copiii nostri si numai in anii cei dintai, s-ar putea intrezari ca un reflex 
indepartat, destul de slab, al acestei frumuseti". Oamenii acestia erau fericiti si se iubeau: "dar niciodata n- 
am vazut la ei betiile voluptatii crude, ce pecetluieste aproape toate fiintele de pe pamantul nostru, pe 
fiecare si pe toate, si care e izvorul aproape al tuturor pacatelor omenirii noastre". Munca era o desfatare, iar 
moartea o senina adormire... In descrierea fara pereche a viziunii acesteia, arcadiana si paradisiaca 
totdeodata, pe care am desfigurat-o rezumand-o, taina cea mare, care covarseste intreg universul si-l face 


inocent, e una singura: iubirea spontana, nedeliberata, identica cu insasi existenta. 


Dar, - a fost de ajuns sa patrunda in aceasta lume fericita sufletul sinucigasului, ca s-o otraveasca 
si armonia ei sa se sfarame in clocot de patimi. Ura, care desparte, infrange iubirea, care unea. Pacatul 
strapunge inima inocentei; ratiunea vestejeste sentimentul fraged. Sensul vietii se rostogoleste de-acum 
incolo din ratacire in ratacire. Chinuiti de patimi, de moarte, de crima si sinucidere, nenorocitii proclama: 
"Cunoasterea e superioara sentimentului, constiinta vietii e superioara vietii!" Falsitatea conceptiei acesteia, 
care aminteste pe cogito ergo sum, ii duce logic la nevoia de a cladi, cu mijloace violente, „o societate 
rationala", zice ironic Dostoievski. Sinucigasul, care stia din lumea reala de unde venise ce blestem 
inseamna aceasta societate rationala, vrea sa-i opreasca. Dar nimeni nu-l asculta, nimeni nu-l mai 


intelege...E declarat nebun mistic si vor sa-l inchida in balamuc... 


Noroc ca omul se desteapta la timp. Visul s-a sfarsit. Dar de ce adevarul nu s-ar putea descoperi si 
in vis? "Eu am vazut adevarul, am vazut si stiu ca oamenii pot fi frumosi si fericiti fara sa piarda facultatea 
de a trai pe pamant", zice visatorul desteptat. El nu se mai sinucide, ci devine apostol al adevarului vazut in 
vis. Eroarea, care transforma pamantul in infern, e deci, aceasta: "Constiinta vietii e superioara vietii; 
cunoasterea legilor fericirii e superioara fericirii - iata impotriva a ce este insemnat sa luptam!" Paradisul din 
acest vis nu e paradisul ceresc, ci paradisul posibil pe pamant, daca s-ar realiza societatea crestina a iubirii 
evanghelice. Daca el nu mai exista "s-ar putea ca intr-o singura zi, intr-o singura ora, sa fie recladit", zice 
Dostoievski, subliniind aceasta singura ora. in ce chip ar fi posibila aceasta reinoire a lumii, ce zace in 
batranetea putreda a pacatului? , "Esentialul e sa iubesti pe aproapele tau ca pe tine insuti, iata ce este 


esentialul, iata ce este totul fara sa mai fie nevoie de nimic: imediat veti sti cum se rezideste paradisul!" 


Dar Dostoievski stie de asemenea ce adanca e rana patimii in faptura lumii. Paradisul evanghelic, 
pe care il viseaza, ramane astfel in domeniul nostalgiei, o nostalgie care in geniul lui se manifesta cu atata 
putere incat creeaza halucinatia acestui paradis de o frumusete fara pereche in arta moderna. De la marii 
asceti ai crestinismului incoace, nu stim daca a mai fost om pe lume torturat ca de o sete grozava de 
aceasta nostalgie. Arta lui e o demascare titanica a iadului din om, pentru a zgudui constiinta impietrita a 
lumii si pentru a incendia din nou inima cu focul ceresc al iubirii. Ca un "nebun mistic", cum zice singur, el se 
substituie personajelor, pe care le plasmuieste pentru a prooroci prin cuvintele de aur ale gurii lor chinul 
sublim ce-l tortureaza. Nu exista paradisul pe pamant? Atunci sa-i cautam macar urmele, faramele de 


candoare, care au mai ramas in valea plangerii. 


"Multe lucruri ne sunt ascunse in aceasta lume - zice staretul Zosima, care personifica doctrina 
ortodoxa, - in schimb avem senzatia tainica a legaturii vii ce ne leaga de lumea cereasca, superioara; 
radacinile sentimentelor si ale ideilor noastre nu sunt de aici, ci de aiurea...Dumnezeu a luat din alte lumi 
semintele, pe care le-a semanat aicea jos si le-a cultivat in gradina sa. Tot ce putea sa creasca aici a 
crescut, dar plantele, care suntem noi, traiesc numai din contactul cu aceste lumi tainice; cand acest 
sentiment slabeste sau dispare, ceea ce a crescut in noi piere". Dar tocmai ca sa nu piara, tocmai ca acest 
contact cu misterul din adincul lumii sa nu se rupa, e nevoie de iubire: "Fratii mei, sa n-aveti teama de pacat, 


iubiti pe om chiar in pacat, e imaginea dragostei dumnezeiesti si nu e altceva mai mare pe pamant. lubiti 


creatura in totalitatea ei, si in stihiile ei fiece frunza, fiece raza, animalele, plantele. lubind fiece lucru, veti 
intelege taina dumnezeiasca in ele...Omule, nu te ridica mai presus de animale; ele sunt fara pacat, pe cand 
tu, cu maretia ta, manjesti pamantul prin aparitia ta, lasand in urma o dara de putreziciune...lubiti indeosebi 
copiii, ca ei de asemenea sunt fara pacat, ca ingerii, ei exista pentru a misca inimile noastre, pentru a le 


purifica, ei sunt pentru noi ca o indicatie". 


Ce alta indicatie sunt ei decat aceea rostita limpede in Visul unui om ridicol: amintiri ale paradisului, 


pe care il cautam? 


In ierarhia personajelor lui Dostoievski, copiii reprezinta, ca in Evanghelie, treapta cea mai de sus a 
nevinovatiei. Geniul lui descopera faramele frumusetii vesnice in frunzele fragede, in flori, in raze, in 
pasarele, dar mai ales in faptura fara pacat a copiilor. Lumea noastra nu se poate schimba in icoana a 
paradisului nici prin batrani, nici prin adulti, ci prin acesti copii, daca vor izbuti sa ramana copii pana la 
sfarsit. La ei ne trimit batranii, care incarneaza conceptia mesianica a scriitorului si in mijlocul lor raman 
curati tinerii apostoli ai aceleiasi conceptii, Aliosa Karamazov si Printul Miskin. Singura copilaria detine taina 
transfigurarii cosmice. Dostoievski dezvolta in romanele sale o ampla doctrina de pedagogie crestina pentru 
a nu corupe aceasta taina, pentru a o pastra si a o spori. Tragedia copilariei insa, ca si tragedia raiului 


pamantesc, sta in orgoliul nostru de a-i creste nu dupa natura lor primordiala, ci dupa chipul si asemanarea 


noastra, desfigurate de pacat. Daca, fara sa uitam virtualitatile negative ce zac in fiinta omeneasca, pruncul 
e masura sfinteniei, si daca noi, adultii, prin experierita propriei noastre constiinte, avem sentimentul 
decaderii personale din puritatea copilariei, ce urmeaza de aici decat sa schimbam cu totul sistemul de 
crestere a noilor generatii? Cu alte cuvinte, in loc ca adultul sa fie modelul dupa care se deformeaza 
pruncul, acesta din urma sa fie propus drept model si masura a propriei lui dezvoltari ulterioare. Educatia cu 
adevarat crestina ar fi atunci, dezvoltarea si pastrarea puritatii copilaresti in omul de mai tarziu. Participand 
la o asemenea opera de educatie, adultii insisi s-ar transforma dupa chipul copilariei, adica s-ar ridica din 
pacatul vietii la nivelul edenic al ei. E cu putinta lucrul acesta pentru adulti? Raspunsul e usor de dat; o 
asemenea educatie nu se concepe decat sub legea harului Duhului Sfant. in termeni teologici, aceasta 


inseamna descoperirea in constiinta a harului, care exista in noi de la botez. Printr-o asemenea educatie, 


atat copiii cat si adultii se regasesc impreuna la acelasi nivel spiritual al harului dumnezeiesc. Caci starea de 


copilarie evanghelica, din moment ce e la aceeasi inaltime cu sfintenia, e o stare de har. 


Dar ce inseamna sa ne regasim cu totii in constiinta universala a harului decat realizarea imparatiei 
lui Dumnezeu in suflete, decat paradisul Duhului Sfant in templele trupurilor noastre? E oare altceva iubirea 
Cosmica pe care o predica Dostoievski? E oare un vis de nebun mistic credinta lui ca paradisul s-ar putea 
rezidi in cateva zile, in cateva ore chiar? Ideea aceasta, pe care am exprimat-o in eseul: Copilarie si 
sfintenie, pare atat de neobisnuita incat nimeni n-a observat-o in Biserica noastra. Si totusi ea e insasi 


esenta ortodoxiei. Reinoirea lumii in duh crestin nu e cu putinta decat prin ridicarea tuturor la nivelul vietii in 


harul Duhului Sfant. Orice alt sistem de educatie propus in numele crestinismului, dar care nu tine seama de 


aceasta idee, trebuie declarat o simpla farsa a carturarilor, care iau in desert numele Domnului. 


Cercetand uitatele texte mistice ale ortodoxiei, am gasit aceasta idee intr-o veche traducere 
romaneasca dintr-un autor pe care inca nu l-am identificat. Se spune acolo, de acord cu Pavel si in spiritul 


Mantuitorului, ca omul renascut prin botezul Duhului Sfant, se face asemenea pruncilor din Evanghelie. 


"Deci care e lucrul pruncilor?" se intreaba textul. Si iata raspunsul: "Pruncul de se va bate, plange, 
si, impreuna cu cei ce se bucura cu dansul, se bucura. Daca va fi ocarat, nu se manie; daca va fi slavit, nu 
se inalta. Daca vor cinsti pe altul mai mult decat pe el, nu pizmuieste. Daca vor lua ale lui, nu se turbura. 
Daca vor lasa lui putin ca . mostenire, nu stie, nu intra la judecata cu cineva, nu se priceste pentru ale lui, nu 
uraste pe vreun om. De va fi sarac, nu se intristeaza; daca este bogat, nu cugeta inalt. De va vedea muiere, 
nu o pofteste. Dulceata sau grija nu-l stapaneste. Pe nimenea nu judeca; peste inima nu domneste, nimanui 
nu zavistuieste, nu se inalta in ceea ce nu stie, nu ia in ras pe cel de aproape, vrajba nu are cu cineva. Nu 
se fatarniceste, nu cauta cinstea lumii acesteia, nu cauta sa adune bogatie, nu iubeste iubirea de argint, nu 
e obraznic, nu iubeste pricirea, nu invata cu patima, nu poarta grija pentru ceva. De-l vor " dezbraca, nu se 
intristeaza, nu tine voia sa, nu se teme de foamete, nici-de facatorii de-rele. Nu se teme de fiara, nici de 


razboi. De se face prigoana, nu se turbura!" 


Aceasta icoana a copilului e totuna cu a omului renascut in Duh. "Pruncul dupa Duh" e la acelasi 
nivel de puritate cu "pruncul dupa trup". Astfel incheie textul acesta, "cine s-a facut trup si sange asemenea 
lui Hristos, a ajuns in masurile sfintei pruncii”, care e acelasi lucru cu "masura varstei plinirii lui Hristos", 


despre care vorbeste Pavel. 


Ideea ca in natura copilariei se ascunde paradisul viitor e confirmata, cum am spus, de pedagogia 
cea mai noua. O regasim ca baza a sistemului de educatie, ajuns astazi in faza universala al Manei 
Montessori. Dupa vederile adanci ale acestei femei, nenorocirea copilului sta tocmai in opresiunea pe care o 
exercita asupra lui adultul cu iluzia ca-i face educatia. Opresiunea adultului abate si deformeaza inclinatiile 
bune si sanatoase, ce zac in copilarie. Aceasta nenorocire se poate curma prin rasturnarea totala a 


sistemului de educatie si prin adaptarea lui la natura primordiala a copilului. 


lata conceptia de temelie despre aceasta natura primordiala; ea seamana aidoma cu ideea din 
fragmentul mistic citat adineauri: "Exista in om o natura ascunsa, zice Maria Montessori, o natura acoperita 
de un val nepatruns, deci necunoscuta, si e natura lui cea adevarata, pe care a primit-o in momentul 
creatiei, natura sanatoasa. Aceasta interpretare nu inlatura nicidecum o convertire a adultului. El se poate 
intoarce, isi poate regasi adevarata natura, insa o schimbare ca aceasta e atat de anevoioasa pentru el, 


incat nu vom putea vedea in ea o reintoarcere la natura mama. 


La copil, dimpotriva, caracterele psihice normale se desteapta cu usurinta, iar cele deviate pier cu 


totul, cum pier simptomele bolilor cand ne facem sanatosi. Observand copiii in lumina acestei intelegeri, vom 


putea descoperi caractere normale ce se ivesc spontan, chiar in ciuda conditiilor nepotrivite ale ambiantei; 
respinse, - prin faptul ca nu sunt cunoscute, - ele se infatiseaza din nou, zbatandu-se printre obstacole sa 


iasa la lumina zilei. 


S-ar putea spune ca energiile normale ale copiilor ne dau o lectie asupra iertarii, amintindu-ne 
cuvantul Mantuitorului: Sa ierti nu de sapte ori, ci de saptezeci si sapte de ori cate sapte! Natura adanca a 
copilului se intoarce la suprafata nu de sapte ori, ci de saptezeci si sapte de ori, iertand parca de fiecare 
data represiunea oarba a adultului. Pricina decaderii caracterelor normale nu este o perioada trecatoare din 


copilarie, ci lupta neintrerupta impotriva represiunii neintrerupte a adultului”. 


Ideea aceasta e rezultatul unei indelungi si patrunzatoare observatii si e ilustrata cu exemple 
categorice. Represiunea exercitata de adult, care crede ca astfel face educatie, provoaca multiplele deviatii 


in sufletul copilului si il desfigureaza cu timpul, adica il reduce la chipul si asemanarea educatorului. 


Dimpotriva, descoperirea naturii adanci si adevarate a copilului, natura ce se vadeste in tendintele lui native, 
nestavilite in spontaneitatea lor, e calea regenerarii lumii, e calea omului nou, renascut in duhul "sfintei 


pruncii”. 


Rezumand, vom observa ca aceste glasuri omenesti din campul pedagogiei, al artei si al misticii, 
se unesc cu glasul Mantuitorului, care proclama sensul edenic al copilariei. Afirmand ca nostalgia 
paradisului e impulsul primordial al creatiilor omenesti, ne-am gandit mai intai la Edenul terestru, a carui 
amintire e atat de fecunda in vointa de civilizatie a omenirii, si la paradisul ceresc, a carui aspiratie ridica 
pana in vecinatatea cerului plasmuirile culturii. Spiritul omenesc insa, biciuit de nostalgie, descopera urmele 
paradisului chiar in aceasta viata, ce se zbate sub imperiul pacatului. Ideea acestor urme ale gloriei din care 
a cazut omul nu e o nascocire a fanteziei, ci o proprietate a doctrinei crestine, care atesta ca fondul adanc al 
naturii create a ramas totusi bun sub pacat si e capabil de o noua biruinta, cand il redesteapta si-l aprinde 


fulgerul harului divin. 


Nostalgia paradisului hraneste asceza crestina, cand asaza manastirile in colturile cele mai 
frumoase ale naturii; cand vede in nevinovatia copilariei masura si posibilitatea sfinteniei, cand impodobeste 
lacasurile de rugaciune cu artele ce simbolizeaza "cerul duhovnicesc al Bisericii” si cand nazuie sa realizeze 
viata ingereasca in monahi. In ascetism si in mistica regasim toate elementele complexe ale acestei 


nostalgii. 


Dar nostalgia paradisului insufla ideile acelei noi pedagogii, de care am vorbit, si care, dand la o 


parte falsificarile vietii si conceptiile gresite de educatie, isi cauta temelia in natura primordiala a copilului. 


Nostalgia paradisului inspira arta unui geniu ca Dostoievski si-l face sa descopere in razele 
soarelui, in verdeata si in culorile florilor, in nevinovatia vietatilor, in ciripitul pasarelelor si mai ales in 


neprihana copiilor, urmele primaverii si ale frumusetii vesnice. 


Ideile pedagogiei celei noi, care se intalnesc in profunda rudenie cu ideile artei lui Dostoievski, 
marturisesc de posibilitatea paradisului duhovnicesc chiar aici pe pamant, ca inceput si oglinda a raiului 
ceresc. Cu un eroism supraomenesc, mistica ortodoxa realizeaza aievea acest inceput de slava, in 
simplitatea spiritului si in curatenia inimii, care sunt totdeodata caracterele copilariei si ale sfinteniei. "O 
inima ortodoxa intelege totul", zice Dostoievski; dar inima ortodoxa e aceea care, in simplitatea copilareasca 
a curateniei, a regasit acea natura primordiala din profunzimile fapturii si se face una cu ea in iubire 


universala. 


Cand arta izbuteste si ea sa stapaneasca o asemenea inima, intuieste cu ochi nespus de vii 
faramiturile frumusetii edenice din lume, le aduna cum ai aduna cioburile unui vas de mare pret ce s-a spart 


si incheaga din ele imaginea perfectiunii care e obiectul nostalgiei paradisiace. 


Mai mult ca oricare altul, geniul lui Dostoievski ilustreaza acest adevar. 


Nichifor Crainic 


RUGĂCIUNE PENTRU PACE 


poezie [| ] 
Variantă inedită (sursă Filaret Gămălău,fost condamnat la moarte, coleg de celulă cu 


Nichifor Crainic în Penitenciarul Aiud. Varianta este cea memorată în închisoare de 
Filaret Gămălău) 


de Nichifor Crainic [NICHIFOR_CRAINIC ] 
2006-03-11 | | Înscris în bibliotecă de Nicolae Baciut 


Slavă ție, Doamne, pentru-această noapte 
Somnul meu în unda lunii s-a scăldat, 

În abisul nopții visu-nmiresmat 

Mi-a cules miresme de naramze coapte 
Slavă ţie, Doamne, pentr-această noapte. 


A lăsat un înger porţile deschise, 
Cântec fără sunet se-auzea-n sobor, 
Unduiau azurul aripi fără zbor, 

În abisul nopții năzărit în vise 

A lăsat un înger porţile deschise. 


Doamne, dă aevea pacea ta cerească, 
Care întăreşte din fricoşi profeți, 

Măduva ce-mpinge seva să-nflorească, 
Doamne, dă-mi aevea pacea cea cerească. 


Pacea lumii zace pe vărsări de sânge, 
Şi rodeşte bobul viitoarei uri, 

Pacea ta răsfrânge Raiul în făpturi 
Cel înfrânt e-o jele care frânge, 
Pacea lumii zace pe vărsări de sânge. 


UNDE SINT CEI CARE NU MAI SUNT? 


poezie [| ] 


de Nichifor Crainic [NICHIFOR_CRAINIC ] 
2002-07-07 | | Înscris în bibliotecă de Frentiu Toma Adrian 


UNDE SUNT CEI CARE NU MAI SUNT? 


Intrebat-am vântul,zburătorul 
Bidiviu pe care-aleargă norul 
Către-albastre margini de pământ; 
Unde sunt cei care nu mai sunt ? 
Unde sunt cei care nu mai sunt? 


Zis-a vântul: Aripile lor 
Mă doboiară nevăzute-n zbor. 


Intrebat-am luminata ciocârlie, 
Candela ce leagănă-n tărie 
Undelemnul cântecului sfânt: 
Unde sunt cei care nu mai sunt? 
Unde sunt cei care nu mai sunt? 


Zis-a ciocârlia: S-au ascuns 
In lumina celui nepătruns. 


Intrebat-am bufnița cu ochiul sferic, 
Oarbă care vede-n întuneric 

Taine necuprinse în cuvânt: 

Unde sunt cei care nu mai sunt ? 
Unde sunt cei care nu mai sunt? 


Zis-a bufnița: Când va cădea 
Marele-ntuneric, veţi vedea. 


Milogul 


poezie | ] 


de Nichifor Crainic [NICHIFOR_CRAINIC ] 


2004-06-17 | | Înscris în bibliotecă de Anda Andrieş 


Cerşea la colţ un slăbănog 
în zdrenţe, slut şi fără dinți 
neguțătorul de arginți 

gândi, zărindu-l pe milog: 
Eu nu dau mila mea obol 
acestui trântor de prisos 
şi-ntoarse rânjetu-i câinos 
rămasului cu mâna-n gol. 
Trecu maestrul glorios 

al farmecului triumfal 

cu spiritul în ideal 

şi-a zis văzând pe zdrenţuros: 
E-atât de slut şi mâ-nspăimânt 
eu, magul purei frumuseți! 
şi-ntoarse recele dispreţ 
rămasului cu mâna-n vânt. 
Trecu predicatorul sfânt 
grăbindu-se către amvon 
vijelios ca un ciclon 

să se dezlănţuie-n cuvânt, 
s-aprindă mila din altar 

de soarta celui slăbânog, 
dar ocoli pe-acest milog 

cu mâna-ntinsă în zadar. 
Târziu când noaptea cobora, 
sosi o umbră ca-n icoane, 
pe mâini cu semne de piroane 
şi-o inimă ce sângera. 

Pe chipul ars de chin şi vai 
oftând îl sărută fierbinte 

cu veşnicie în cuvinte 

tu azi vei fi cu Mine-n Rai! 


Romanta verii 
poezie [| ] 


de Nichifor Crainic [NICHIFOR_CRAINIC ] 
2005-06-21 | | Înscris în bibliotecă de Valeria Pintea 


Ti-aduci aminte vara cand tanarul noroc 
Ne parguia iubirea cu dogoriri de foc ? 
Rotunda nesfarsire de-azur ne-nfasura, 
Si albul fetii tale de dor se-mpurpura. 


Faptura ta cu linii curgand in mladieri 
Si cu miscari agale topite-n adieri 

Se profila armonic pe dulcile-aratari 

De dealuri ondulate in adancimi de zari. 


Te daruise firea cu farmec ne-ntrecut 

Si, buna ca pamantul din care ne-am nascut, 
Imprastiai in preajma un har nelamurit 

De roade parguite pe dealul insorit. 


Colina inflorita sub cerul straveziu, 

Visand in val de ceata subtire si-albastriu, 
Te-nvaluiam, frumoaso, ca-ntr-un fantastic fald 
In larga revarsare a sufletului cald. 


O boare racoroasa din umbra de molizi 

Mi te-a facut deodata frumosii ochi sa-nchizi 
Si-n falfairea clipei, adanc ai suspinat, - 

Pe gura ta, suspinul eu trist l-am sarutat. 


Si-n vara cand un soare fecund ne-nfasura 

Si inimile-n parga de dor le-nflacara, 

Ni-am presimtit ca-n ceata de toamna si-n pustiu 
Norocul nostru, scumpo, brumat de timpuriu. 


Biografie Nichifor Crainic 


Nichifor Crainic (din botez Ion Dobre, născut la 22 decembrie 1889, la 
Bulbucata, judeţul Vlaşca, decedat la 20 august 1972 la Mogoşoaia 
lângă Bucureşti) a fost un scriitor, poet, ziarist, om politic, autor, 
director de reviste, editor, filosof (creator al curentului gândirist), 
pedagog şi teolog român. Pe plan politic s-a plasat la extrema dreaptă 
şi a fost adeptul tendinţelor tradiţionaliste religioase, susţinând că 
România trebuie să rămână credincioasă moştenirii spirituale creştin- 
ortodoxe. 


Crainic a debutat ca poet înaintea primului război mondial. Ca scriitor 
si teolog a condus revista "Flamura" şi a fost directorul şi mentorul 
uneia dintre cele mai importante reviste literare din perioada 
interbelică, "Gândirea". 


Iniţiatorul curentului gândirist, axat pe autohtonism, neo-ortodoxism şi 
naționalism, Nichifor Crainic a rămas una din figurile politice culturale 
contestate, fiind considerat si un ideolog al extremei drepte din 
România. Astfel se explică şi veneraţia de care s-a bucurat din partea 
legionarilor (aderenţii "Gărzii de Fier”). 

La început a colaborat cu poezii la diverse publicaţii literare si 
naţionalist-tradiţionaliste: "Ramuri", "Luceafărul", "Drum Drept", 
"Flacăra", "Dacia", "Transilvania", "Cuget Românesc". După 
strămutarea revistei "Gândirea" de la Cluj la Bucureşti, preia 
conducerea revistei de la Cezar Petrescu. 


În "Gândirea" au apărut numeroase articole si eseuri programatice 
care vor defini orientarea politica naționalistă a curentului "gândirist". 
Acesta fusese tributar ortodoxismului militant, prezentând similitudini 
puternice cu fascismul italian. Crainic a scris mai multe articole 
etnocentriste în care a elogiat regimul dictatorial din Italia al lui Benito 
Mussolini. A elaborat apoi, în 1938, teoria "statului etnocratic" în 
lucrarea "Ortodoxie si etnocratie". De asemenea, a colaborat la 
publicaţii controlate de legionari, de pildă la: Revista Sfarmă-Piatră şi 
Revista Buna Vestire. 


Dumitru Stăniloae îl descrie pe Nichifor Crainic cu următoarele cuvinte: 
"Nichifor Crainic este cel dintii teolog român din epoca modernă a 
istoriei noastre care scoate teologia din cercul strimt şi ocolit al 


specialiştilor, prezentind-o, într-o formă impunătoare, atenţiunii 
generale a lumii intelectuale.... Nichifor Crainic înnoieşte prin 
reactualizarea tradiţiei într-o teologie care se mulțumea cu citeva coji 
din această tradiţie, primite pe calea şi de multe ori prin interpretarea 
ocolită a teologiilor apusene”, săvirşind “o adevărată restaurare a 
teologiei româneşti în duhul ortodox 


Condamnat la închisoare pe viaţă în 1945, este arestat în 1947, trece 
prin mai multe penitenciare, printre care, Văcăreşti şi Aiud. A fost 
eliberat în 1962. Intre 1962 - 1968 Nichifor Crainic colaborează la 
redactarea ziarului de propagandă comunistă "Glasul Patriei" - care 
avea menirea de a influenţa românii din exil. Moare la 20 august 1972. 
Este aproape sigur ca a fost forţat să colaboreze cu Securitatea ca 
informator pentru a putea primi acest post. 


Poezii. Memorii scrise în timpul detenţiei: "Zile albe, zile negre" 
(1991). 

Sfinţenia - împlinirea umanului, Curs de teologie mistică (1993) 
Nostalgia paradisului (1994) 

Puncte cardinale în haos (1996 şi 1998) 

Ortodoxie şi etnocraţie (1997) 

Ţara de peste veac. Poezii antume: 1916-1944 (1997) 
Dostoievski şi creştinismul rus (1998) 

Spiritualitatea poeziei româneşti (1998) 


Laureat al Premiului Naţional pentru poezie (1930) 
Doctor Honoris Causa al Universităţii din Viena (1940) 


Nichifor Crainic. Laudă 


Tu, Cel ce Te-ascunzi in eterna-ti amiaza 
Si lumea o spanzuri in haos de-o raza, 
Metanie Tie, Parinte. 

Izvod nevazut al vazutelor linii, 

Ma scalzi si pe mine in unda luminii 

Un mugur de carne fierbinte. 


Sunt duh invalit in naluca de huma, 

Sunt om odraslit dintr-un tata si-o muma, 
Dar sunt neraspunsa-ntrebare. 

Ce glas e destoinic sa-mi spuna-ncotro e 
Oceanul de somn ce icnind fara voie 
M-a-mpins si pe mine-n miscare? 


Nici maica nu stie ce tainica norma 

Imi dete din carnea-i vremelnica forma, 
Neant inflorit in minune, 

Caci toate izvoadele umbrelor noastre 
Roiesc mai presus de arhangheli si astre 
Din vesnica Ta-ntelepciune. 


In ceruri, Parinte, sunt abur in aburi 
Si-asemeni cu apa ce-ngheata pe jgheaburi 
Prin coaja de carne din spatiu. 

Tu cugeti, se naste; voiesti si dureaza; 
Respiri si-nfloreste; iubesti si vibreaza 
De-adancul luminii nesatiu. 


De Tine mi-e foame, de Tine mi-e sete, 
Fac dara de umbra acestei planete 

Cu spuma de soare pe creste; 

Si-n saltul credintei gustand vesnicia, 
Din pulberea lumii imi strig bucuria 

Ca sunt intru Cel care este! 


Puzderii de stele ascunse-n amiaza, 
Fapturile-n Tine de-a pururi dureaza 
Si-n spatiu vremelnic colinda. 

A fi - bucurie eterna si sfanta ! 

O vraja a toata lumina rasfranta 
De-a gloriei Tale oglinda. 


Cules din volumul “Soim peste prapastie“, Nichifor Crainic, Editura Roza 
Vanturilor,Bucuresti 1990, de Ludmila Doina 


Noaptea învierii 


Nichifor Crainic 


Din spuma de visini rasare conacul 

Sub nemarginitul safir instelat. 

Aprins de-asteptare, pandeste buimacul 
Strangandu-si toporul sub bratu-ncordat. 


Troianul de floare l-ascunde ca norul 
Ce-ar sta sa se sparga in trasnet cumplit. 
Din sange rachiul, din minte amorul 
Strapung cu duhoare vazduhu-nflorit. 


E noaptea-nvierii. Tresalta faptura; 
Tamaie e-n codri si smirna-n gradini, 
Spre marea minune se-nalta natura 

Cu ierburi si arbori schimbati in lumini. 


Un clopot rasuna, raspund celelalte, 
Talazuri rotind in eter, 

Se umplu se vuict tacerile-nalte 

Si sufletul lumii se suie spre cer. 


Buimacul injura paruta zabava 

Cu care crestinii se duc spre altar 

Pur, crinul credintei se leagana-n slava 
Sa-l miruie roua cerescului har. 


Conacul e singur. Ai casei plecara. 
Zavoarele astazi pe usi nu se pun, 
Deschisa e poarta oricarui de-afara. 
In noaptea-nvierii tot omul e bun. 


Acasa ramane bunica oloaga. 

Iisus inviatul luceste-n iatac. 

Batrana-n fotoliu, sub candeli, se roaga 
Cand intra navala talharul buimac. 


Alaturi e lada crezuta cu-o suma 

Ce face un diavol din omul marunt, 
El strange toporul de parca-l sugruma 
Smuncindu-l in aer salbatic si crunt. 


Batrana se uita la el fara frica 

Cu chipu-n vapae de candeli nimbat, 
Ea crede ca omul o cruce ridica 

Si grasul ei canta: “Hristor a-nviat!” 


Ce calda blandete, ce miere cereasca 
E-n glasul batranei ca omu-a-mpietrit? 
Se narui bratul ce vru sa loveasca, 
Toporul ii cade cu zgomot icnit. 


Se misca naluca Iisus in icoana 
Si-nvaluie-n aur tacutul iatac, 
Podeaua rasuna de stranie zvoana 

De parca-n adancuri ar geme un drac. 


Atat a fost totul. Acum se framanta 

Ca noru-ntre vanturi de nord si de sud; 
Cu mintea trezita si-asupra-si rasfranta, 
Se vede deodata nemernic si crud. 


Cu spaima zareste, surprinse-n trezie, 
Duhanii de bezna ce-n suflet s-ascund 
Precum intr-o apa cand e stravezie 
Vascoase jivine tarandu-se-n fund. 


Sub bolta-nstelata, ce sta-n sarbatoare, 
Pamantul se-ntinde smaltat ca un pres, 
Tot omul lumina, tot pomul o floare, 
Doar el, panguritul, se simte un les. 


Batrana-l priveste de parca-l rasfata, 
Straina cu totul de zbuciumul lui; 

Ea pare bunica lui insusi de fata 

Ca-n vremea cand, frged, era doar un pui. 


Mergea impreuna cu sfanta batrana 
In nopti ca si asta la Domnu Hristos, 
Radeau ghioceii in chita din mana 
Si inima floare s-o duca prinos. 


O, glasuri de clopot si ropot de toaca, 
Odrasla de inger ramasa-napoi, 
Cascada de munte cazuta-n baltoaca, 
Zapada de suflet topita-n noroi ! 


Zdrobit ingenunche si geme: “Iertare, 
Iertare, iertare” , cu grai sugrumat. 
Batrana-l priveste cu-adanca mirare, 
Iar glasul ei canta: “Hristos a-nviat !” 


Moş Crăciun 


Nichifor Crainic 


Mos cu barba de zapada, 
Fara daruri, mos sarman, 
Tineretea ta gramada 
N'o s'o vada 

Nici ăst an. 


Torc paianjenii sub grinda, 
Tara-i fara de baieti, 

Nu-ti mai vin cu ceata’n tinda 
O colinda 

Sa-i inveti. 


De cu seara”naripatii 
Ingeri nu mai canta prin 
Singuraticele spatii 
Si-asteptatii 

Nu mai vin. 


Plange biata gospodina, 
Bratele in gol se”ntind, 
Nu e ceara de-o lumina, 
Nici faina 

De-un colind. 

Tu, cel vesel de-altadata 
Strangi pustiul astui an 
La colinda”ndatinata 
Fara ceata, 

Mos sarman. 


Garbov pribegesti prin sate, 
Te strecori pe la oras, 

Gemi pe ziduri de cetate 
Daramate 

De vrajmas. 


Cu tropare si podobii 
Faci popas intr'un catun, 
Sgribulit la gura sobii 
Plangi ca robii, 

Mos Craciun. 


Plangi incet! Sta la uluca 
Paznicul sub coif de fier 
Si e’n stare, Mos-Naluca 
Sa te duca 
Prizonier! 


De rerum naturae 


Incep din nou spectacolele:teiul 
isi joaca mireasma cabotina 
Deus în machina si-a pus uleiul 
totul e uns si totul e rutina. 


Marea si-a luat tainul - 

inecatii 

precum cosasii stau proptiti în raze, 
pe mal prelatii 

pritocira vinul 

la abator mugeste boul Apis, 

cu lingurita vom gusta preaplinul - 
viata-i scumpa timpu-i insa gratis. 


Si norii ce-au filmat o zi intreaga 
cu sila lor inalta-deobiective 
vomita iar în burg o ploaie bleaga 
pe filozofii cu-a-lor lumi perfecte 


Balada Doinei - Nichifor Crainic 


Din culme în culme pe munte pietros, 

se năzăre satul din Ţara de Jos; 

acolo, prin vălul albaştrilor aburi, 
ciobanul ghiceşte mijiri de oleaburi, 

dar cum le cunoaşte de mic şi pe rând, 
mai limpezi le vede cu ochiul din gând... 


Şi-acolo în vale, o strâmbă cocioabă 
şi-o mamă bătrână cu viață de zdroabă, 
şi-o zână de fată la casa din Grui, 
brodată pe chipul din inima lui. 

Dar fata cu dorul fu altuia dragă 

şi astăzi pereche de nuntă se leagă; 
răsună tot satul de chiot în toi, 

el pustnic în munte şi slugă la oi... 
Cântarea luminii ce cade pieziş, 
pieri'n ciripitul pierdut în frunziş. 
năvalnică noapte pe munte se lasă 


şi turma'ngenunche în staul retrasă. 


Ce focuri de zodii din cer s-au răsfrânt 
în singurătatea acestui pământ 
şi-aprind huhurezii deprinşi să vegheze 
jeratecul verde din genele treze? 

Cu ochii pădurii părând că-l privesc, 
Privirea lor n-are nimic omenesc! 


Nevolnic e somnul şi trudnic aleanul, 
tot greul în bâtă-l propteşte ciobanul; 
cu inima'n clocot de dragostea lui 

dar nimeni n-o cere şi-ar da-o oricui. 


Tu munte, doboară o stâncă de sus 
şi dă-o de-a dura pe omul răpus 

că-i plin de iubire ca stupul de miere 
dar nimeni n'o ştie şi nimeni n'o cere 
că poate sub stâncă i-ar fi mai uşor, 
decât sub povara gemutului dor. 


Deodată, din hăuri de neguri pătrunde 
oglinda de fildeş a lunii rotunde; 
ciobanul cu bâta proptită'n pământ, 

în omul din lună se vede răsfrânt. 

Şi cum o clintită tilincă subțire 
măsoară tăcerea în nemărginire, 
icoana de umbre din luciul lunar, 
i-arată pustia şi golul amar, 

dar luna cu față de mamă zâmbind 
Iînvăluie'n dulce polei de argint... 


Un tunet! Lumină şi zguduitură. 
Ciobanul îşi duce cavalul la gură 
şi'n doină-şi strămută sălbatecul dor, 
ca lacul din rânza de stâncă!n izvor. 


Un cântec ca noaptea sub steaua polară! 
Întâi melancolic ca faptul de seară, 
apoi ca lumina întinsă'n amiezi 

şi'n urmă ca roua din zori pe livezi. 


Ciobanul din lună îngână oierul 

şi umple cu doina pământul şi cerul; 
pământul cu goluri din pustietăți 

şi cerul cu doruri din singurătăți... 


Evlavie ţie rapsod singuratec 

atins de Arhanghel cu Sfântul jeratec 
că frânt de obidă tu doinei te dărui 
iar jalea şi dorul, le'mparţi fiecărui 
şi'mbată cu vraja durerii pe-oricine 
suspină în doină şi plânge cu tine. 
Dar cine mai ştie ce dor te frământă 
când inima lumii în doina ta cântă 

şi când din vrăjite ecouri răsună 


pământul şi cerul cu tine'mpreună. 


Nichifor Crainic 


Mama de departe 
poezie [| ] 


de Nichifor Crainic [Nichifor_Crainic ] 


2007-10-12 | | Înscris în bibliotecă de Rugescu Ioana Adina 


Lângă lacul larg-înfiorat şi pal, 
Te-am văzut în toamnă rămânând pe mal, 
Profilată trist pe cerul sângeriu, 
Printre foi căzute prea de timpuriu, 
Cu năframa-n care căutai să-ngropi 
Sfâşiatul suflet risipit în stropi, 
Mamă de departe. 

Şi de-atunci mereu 

Lacrimile tale cad în gândul meu : 
Frunze veştejite peste lacul pal 
Turburându-i veşnic sfărâmatul val. 


Copacul 


poezie [| ] 


de Nichifor Crainic [Nichifor_Crainic ] 


2007-10-12 | | Înscris în bibliotecă de Rugescu Ioana Adina 


Înalt şi-ngândurat ca visătorul, 

Stând între cer şi-ntre pământ stingher, 
Crescui şi eu din veşnicul mister 

Din care toate îşi pornesc izvorul. 


Când seva urcă-n trunchiul meu de fier, 
Adâncul îmi trimite-n foi fiorul 

Şi simt că-n mine năvăleşte dorul 
Pământului de-a fi mai lângă cer. 


Iar cerul peste vârful meu se-ndoaie 
Şi svonuri tainice din infinit 
O gură fac din fiecare foaie. 


Şi-n freamătul de foi nelămurit, 
Cu şoaptele veciei se-ntretaie 
Suspinele pământului trudit. 


ÎN TARA DE PESTE VEAC 


poezie [| ] 


de Nichifor Crainic [NICHIFOR_CRAINIC ] 


2004-11-08 | | Înscris în bibliotecă de Anisoara Iordache 


În tara lui Lerui-Ler 

Nu e zbor, nici drum de fier 
Numai lamura de gând 
Numai suflet tremurând 

Si vâslas un înger. 

În tara de peste veac 
Nesfârsire fara leac 


Vamile vazduhului 
Sabiile duhului 

Pururea de straje. 

Sus pe sparte frunti de zei 
Sovaielnici pasii mei 
Picuri de'ntrebari momâi 
Sa ramâna sub calcâi 

Si genuni de zare. 

În tara lui Lerui-Ler 
Nazuiesc un colt de cer 
De-oi gasi, de noi gasi, 
Nimenea nu poate sti 
Singur Lerui-Ler. 


Ucenicul 
poezie | ] 


de Nichifor Crainic [NICHIFOR_CRAINIC ] 


2006-11-11 | | Înscris în bibliotecă de heghedus camelia 


Tu, marele bijutier 

Al diademelor cereşti 
Tu, care veşnic şlefuieşti 
În cosmicul atelier, 


Primeşte-mă ca ucenic, 

În nopţi de taină să mă-nveţi 
Canonul sfintei frumuseți 
Să scot podoabe din nimic. 


Şi-aşa trudind la cizelat, 
Slăvitul meu stăpân şi domn, 
În zori să picotez de somn 
Cu praf de stele pe halat. 


Tu, care dăscăleşti artişti 
Şi-ţi iei la glorie părtaşi 
Vizionarii uriaşi 

În geniul cărora te mişti, 


Cuvinte dă-mi să le-mpreun 


Fierbinţi de-ntâiul suflu viu, 
Dă-mi să le văd cât nu se scriu 
Şi să le-aud cât nu se spun. 


Din matca lumii să le chem 
Şi-n duhul ei să le trimit 

În constelații de sonet 

Şi-n căi lactee de poem. 


